চুক্তি স্বাক্ষরের আগে অনুষ্ঠিত আলোচনায় প্রধান অতিথি জালাল আহমেদ বলেন, এই কর্মসূচির মাধ্যমে জাহাজ রপ্তানি শিল্পের জনবল উন্নতমানের কারিগরী প্রশিক্ষণ লাভ করবে এবং শিল্পের উৎপাদনশীলতা বৃদ্ধি করবে। তিনি বলেন, প্রাথমিক পর্যায়ে আমরা ১০ হাজার দক্ষ জনশক্তি তৈরি করব। এই কর্মসূচি সফল হলে তা অব্যাহত রাখা হবে। জালাল আহমেদ বলেন, এতদিন আমরা তৈরি পোশাক খাতছাড়াও ছয়টি খাতে এই ধরণের প্রশিক্ষণ কর্মসূচি চালিয়ে আসছিলাম। এবার জাহাজ নির্মাণ শিল্পকেও এই কর্মসূচির আওতায় আনা হয়েছে। আগামীতে আরো দুটি খাত পর্যটন ও নার্সিং খাতেও দক্ষ জনশক্তি গড়ার কাজে হাত দিব। তিনি বলেন, এসব খাতে দক্ষ জনশক্তি তৈরি করতে পারলে তারা যদি দেশে কাজ করেন তাহলে জিডিপি বাড়বে। বিদেশে গিয়ে চাকরি করলে তাতে দেশের জিএনএ বাড়বে।